Folketing
2012-03-20

Så har vi også ønsket at tilkendegive, at vi ikke mener, at der for en havn skal være mulighed for at investere i udenlandske havne, og det er selvfølgelig af frygt for, at man på nogle havne vil begive sig ud i nogle eventyr, som jo vil skade hjemhavnen, uden at hjemhavnen får noget som helst ud af det. Så har vi sluttelig foreslået, at vi ikke udstyrer transportministeren med kompetence til at ophæve begrænsningerne i størrelsen af de honorarer, som udbetales. Så kunne man begynde at snakke om DONG og bestyrelseshonorarer i det hele taget. Vi har et princip om, at man skal aflønnes efter tabt arbejdsfortjeneste, og det er ligesom det princip, vi prøver at holde fast i her, og det er det, som vores ændringsforslag går ud på.